text: ২০২৪ সালের গ্রীষ্মকালীন অলিম্পিক ক্রীড়া প্রতিযোগিতা ( জ্যো যোলাঁপিক্‌ দেতে দ্য দ্যো মিল ভাঁ কাত্‌খ্‌; ), যা প্রাতিষ্ঠানিকভাবে ৩৩তম অলিম্পিক ক্রীড়া প্রতিযোগিতা এবং সাধারণভাবে প্যারিস ২০২৪ হিসেবে পরিচিত, একটি আন্তর্জাতিক বহু-ক্রীড়াবিশিষ্ট প্রতিযোগিতার আসর যা ফ্রান্সের রাজধানী প্যারিস শহরে ২০২৪ খ্রিষ্টাব্দের ২৬শে জুলাই থেকে ১১ই আগস্ট পর্যন্ত আয়োজন করার পরিকল্পনা করা হয়েছে।
  
  প্যারিস শহর এর আগে ১৯০০ এবং ১৯২৪ সালে অলিম্পিক ক্রীড়া প্রতিযোগিতার আয়োজন করেছিল। লন্ডনের পরে এটি দ্বিতীয় শহর হিসেবে মোট তিনবারের মত অলিম্পিক আয়োজন করতে যাচ্ছে। প্যারিস ২০২৪ অলিম্পিক প্রতিযোগিতাটি এর আগে শহরটিতে ১৯২৪ সালে সর্বশেষ অনুষ্ঠিত অলিম্পিকের ঠিক একশত বছর পরে আয়োজন করা হবে। গ্রীষ্মকালীন ও শীতকালীন অলিম্পিক গণনায় ধরে এটি ফ্রান্সের মাটিতে আয়োজিত ষষ্ঠ অলিম্পিক প্রতিযোগিতা হবে।
  
  ২০১৫ সালে ৫টি শহর ২০২৪ সালের অলিম্পিক আয়োজনের জন্য প্রার্থী হয়। এদের মধ্যে হামবুর্গ, রোম ও বুদাপেশত নাম প্রত্যাহার করে নিলে শেষ পর্যন্ত প্যারিস ও লস অ্যাঞ্জেলেস টিকে থাকে। ২০১৭ সালের শেষার্ধে আন্তর্জাতিক অলিম্পিক সমিতি যুগ্ম সিদ্ধান্তে ২০২৪ সালের জন্য প্যারিসকে এবং ২০২৮ সালের জন্য লস অ্যাঞ্জেলেসকে আয়োজক শহর হিসেবে নির্বাচন করে।
  
  ক্রীড়া অনুষ্ঠানস্থলসমূহ
  
  বৃহত্তর প্যারিস অঞ্চল
  
  প্যারিস নগরকেন্দ্র অঞ্চল
  
  ভের্সাই অঞ্চল
  
  স্বতন্ত্র অনুষ্ঠানস্থল
  
  অ-প্রতিযোগিতামূলক অনুষ্ঠানস্থল
  
  আপাতকালীন ফুটবল অনুষ্ঠানস্থল
  
  পার্ক দে প্রাঁস, ৬১,৩৩৮, প্যারিস (৪টি প্রাথমিক পর্ব, পুরুষ/নারী কোয়ার্টার ফাইনাল, ফাইনাল)
  স্তাদ ভেলোদ্রোম, ৬৭,৩৯৪, মার্সেই, (৩টি প্রাথমিক, পুরুষ/নারী কোয়ার্টার ফাইনাল, পুরুষ সেমি ফাইনাল)
  পার্ক ওলাঁপিক লিয়োনে, ৫৯,১৮৬, লিয়োঁ, (৩টি প্রাথমিক পর্ব, পুরুষ কোয়ার্টার ফাইনাল, নারী সেমি ফাইনাল, পুরুষ ৩য় স্থান নির্ধারনী)
  স্তাদ পিয়ের-মোরোয়া, ৫০,১৫৭, লিল, (৩টি প্রাথমিক পর্ব, নারী কোয়ার্টার ফাইনাল, পুরুষ সেমি ফাইনাল, নারী ৩য় স্থান নির্ধারনী)
  নুভো স্তাদ দ্য বর্দো, ৪২,১১৫, বর্দো, (৩টি প্রাথমিক পর্ব, পুরুষ/নারী কোয়ার্টার ফাইনাল, নারী সেমি ফাইনাল)
  স্তাদ জফ্রোয়া-গিশার, ৪২,০০০, সাঁতেতিয়েন, (৮টি প্রাথমিক পর্ব)
  ইয়েলোপার্ক, ৪০,০০০, নঁত, (৮টি প্রাথমিক পর্ব)
  আলিয়ানজ রিভিয়েরা, ৩৫,৬২৪, নিস, (৮টি প্রাথমিক পর্ব)
  স্তাদিয়ম ম্যুনিসিপাল, ৩৩,১৫০, তুলুজ, (৮টি প্রাথমিক পর্ব)
  
  তথ্যসূত্র
  
  বিষয়শ্রেণী:২০২৪ গ্রীষ্মকালীন অলিম্পিক ক্রীড়া প্রতিযোগিতা
  বিষয়শ্রেণী:২০২৪-এ ফরাসি ক্রীড়া
  বিষয়শ্রেণী:২০২৪-এর বহু-ক্রীড়াবিশিষ্ট প্রতিযোগিতা
  বিষয়শ্রেণী:প্যারিসে গ্রীষ্মকালীন অলিম্পিক ক্রীড়া প্রতিযোগিতা
  বিষয়শ্রেণী:বছর অনুযায়ী গ্রীষ্মকালীন অলিম্পিক ক্রীড়া প্রতিযোগিতা
  বিষয়শ্রেণী:২০২৪-এর আগস্ট মাসের ক্রীড়া প্রতিযোগিতা
title: ২০২৪ গ্রীষ্মকালীন অলিম্পিক